मोतिहारी नगर के आजादनगर मुहल्ला में महात्मा गांधी केन्द्रीय विश्वविद्यालय के समाज शास्त्र के सहायक प्रोफेसर संजय कुमार रहते हैं. प्रोफ़ेसर संजय अपने घर पर थे. तभी उनके घर पर असमाजिक तत्वों ने हमला बोल दिया. प्रोफ़ेसर पर हमला करने वाले हमलावरों का आरोप है कि पूर्व प्रधानमंत्री अटल बिहारी वाजपेयी के खिलाफ प्रोफेसर नें अभद्र शब्दों का प्रयोग कर सोसल मिडिया पर पोस्ट किया है. जिस कारण से वे आहत हैं. हमलावर असमाजिक तत्वों ने प्रोफेसर की जमकर पिटाई की. जिससे वे घायल हो गये. घायल स्थिति में प्रोफेसर को सदर अस्पताल में भर्ती कराया गया है. जहां से उन्हें बेहतर इलाज के लिए पटना रेफर किया गया है.